Αδαμάντιος Μαντής

Ο Αδαμάντιος Μαντής (Πάτρα, 10 Ιουνίου 1998 - Αθήνα, 3 Νοεμβρίου 2019) ήταν Έλληνας αθλητής της υδατοσφαίρισης. Αγωνίστηκε στην εθνική εφήβων, με την οποία κατέκτησε το χάλκινο μετάλλιο στους Ευρωπαϊκούς Αγώνες το 2015 στο Μπακού.Ευρωπαϊκοί Αγώνες-Μπακού 2015: Χάλκινο μετάλλιο η εθνική πόλο εφήβων, kostoday.com, 22 Ιουνίου 2015, ανακτήθηκε στις 25 Νοεμβρίου 2019.

 Βιογραφία 
Γεννήθηκε στην Πάτρα στις 10 Ιουνίου 1998. Έπαιξε στη Γλυφάδα, στον Πανιώνιο, στον Ολυμπιακό, στον Υδραϊκό και στο Ναυτικό Όμιλο Χίου ως τερματοφύλακας.Αδαμάντιος Μαντής: Θρήνος για τον 21χρονο πολίστα που σκοτώθηκε σε τροχαίο, Ελεύθερος Τύπος, ηλεκτρονική έκδοση, 4 Νοεμβρίου 2019. Αγωνίστηκε στην Εθνική εφήβων κατά τη διοργάνωση των Ευρωπαϊκών Αγώνων στο Μπακού το 2015, όπου κατέκτησε το χάλκινο μετάλλιο και ήταν 6ος στο παγκόσμιο πρωτάθλημα εφήβων της Ποντγκόριτσα το 2016. Κατέκτησε το 2012 με την Ομάδα των Εφήβων του Ολυμπιακού και το 2017 με την ομάδα Νέων Ανδρών της Γλυφάδας την πρώτη Θέση στο Πανελλήνιο Πρωταθλημα. Φοιτούσε στο Τμήμα Ναυτιλιακών Σπουδών του Πανεπιστημίου Πειραιά.

 Θάνατος 
Στις 3 Νοεμβρίου 2019, ο Μαντής σκοτώθηκε σε τροχαίο στην παραλιακή λεωφόρο Ποσειδώνος στο ύψος του σταδίου Καραϊσκάκη. Ήταν συνοδηγός στο αμάξι φίλου του και κατέβηκε από το όχημα όταν ο φίλος του σταμάτησε στην αριστερή λωρίδα με αλάρμ, μετά τον ήχο που άκουσαν στη μηχανή. Τότε ο πολίστας ο οποίος ήταν στο πεζοδρόμιο από την αριστερή πλευρά του οχήματος χτυπήθηκε άσχημα στο κεφάλι από διερχόμενο αυτοκίνητο, με οδηγό έναν 53χρονο οδοντίατρο και ακόμα 3 ανθρώπους στο αμάξι του, το οποίο με μεγάλη ταχύτητα χτύπησε το σταματημένο  αυτοκίνητο. Πέθανε στο Τζάνειο νοσοκομείο, όπου διακομίστηκε.Αδαμάντιος Μαντής : Αποκαλυπτικά στοιχεία για το θάνατό του – Τα δύο σενάρια , in.gr, 6 Νοεμβρίου 2019. Ο θάνατός του προήλθε από τραυματισμό στο κεφάλι. Κηδεύτηκε στις 5 Νοεμβρίου, στο Παλαιό Φάληρο, παρουσία πολύ κόσμου. Επιθυμία της οικογένειάς του ήταν όλοι οι φίλοι του άτυχου πολίστα να φορούν άσπρα την ημέρα της κηδείας.

Μετά τον θάνατό του πολίστα, η μητέρα του, Κατερίνα Τζιάλλα, και οι φίλοι του άρχισαν αγώνες, έτσι ώστε τέτοιου είδους τροχαία, να θεωρούνται ανθρωποκτονίες από πρόθεση. Πολλοί φίλοι του άτυχου πολίστα, επέλεξαν να τιμήσουν τη μνήμη του Μαντή, κάνοντας τατουάζ το όνομά του.Συγκλονίζει η μητέρα του Αδαμάντιου Μαντή: Δεν ήθελα να ακούσω τον ήχο που κάνει το χώμα πάνω στο ξύλο, newsbeast.gr, 16 Ιουνίου 2020.

Ύστερα από τέσσερεις δικαστικές αναβολές (Φεβρουάριο, Ιούνιο και Δεκέμβριο του 2022 και Μάιο του 2023), ο κατηγορούμενος για τον θάνατο του Μαντή οδηγός καταδικάστηκε στις 15 Νοεμβρίου 2023 σε 30 μήνες κάθειρξης με αναστολή, χωρίς να του αφαιρεθεί το δίπλωμα.
Το Φεβρουάριο του 2025, εκδικάστηκε το εφετείο της υπόθεσης, στο οποίο ο κατηγορούμενος πήρε την ίδια ποινή.

Τον Μάιο του 2024, το 3ο Γενικό Λύκειο Παλαιού Φαλήρου «Σοφία Μπεφόν», το οποίο ήταν το σχολείο στο οποίο φοιτούσε ο άτυχος αθλητής, έδωσε στην βιβλιοθήκη του σχολείου το όνομά του.

 Παραπομπές 

Κατηγορία:Έλληνες υδατοσφαιριστές
Κατηγορία:Υδατοσφαιριστές Πανιωνίου
Κατηγορία:Υδατοσφαιριστές ΟΣΦΠ